Στην Πάρο, το καλοκαίρι του 2012 εξελίχθηκε μία υπόθεση ξυλοδαρμού και βιασμού εις βάρος μίας ανήλικης κοπέλας, από έναν Πακιστανό παράνομο μετανάστη, ονόματι Αχμέτ Βακάς, η οποία συγκλόνισε το Πανελλήνιο. Οι τραυματισμοί που υπέστη η κοπέλα, αναφερόμενη στα Μέσα ενημέρωσης απλώς ως Μυρτώ, της προκάλεσαν μόνιμη αναπηρία.

Το συμβάν
---------

Στις 23 Ιουλίου του 2012, μία ανήλικη κοπέλα, ονόματι Μυρτώ Παπαδομιχελάκη, βρέθηκε ημίγυμνη, χτυπημένη και σε κώμα, σε μία από τις πιο δημοφιλείς παραλίες της Πάρου. Το κεφάλι της είχε υποστεί σφοδρό χτύπημα με πέτρα, που ζύγιζε 5 κιλά. Οι αρχές διέταξαν να διακομιστεί το συντομότερο δυνατό σε ένα νοσοκομείο της Αθήνας, ώστε να της παράσχουν άμεση φροντίδα, ενώ παράλληλα ξεκίνησαν οι προσπάθειες για τον εντοπισμό του δράστη. 

Αρχικά, οι έρευνες της Αστυνομίας εξέταζαν το περιστατικό ως ατύχημα. Παρ’ όλα αυτά, λίγο καιρό αργότερα, ο ιατροδικαστής Νίκος Καλογριάς, ανακοίνωσε ότι βρέθηκαν ίχνη σπέρματος στο σώμα της κοπέλας, με αποτέλεσμα οι αρχές να επανεκκινήσουν τις έρευνες.

Θύμα
----

Το παιδικό νοσοκομείο στη Βοστόνη
Το θύμα της υπόθεσης ήταν η **Μυρτώ Παπαδομιχελάκη**, η οποία ήταν 15 ετών. Μετά τα γεγονότα η κοινή γνώμη ευαισθητοποιήθηκε και χιλιάδες δωρεές πραγματοποιήθηκαν, συγκεντρώνοντας περίπου 10 χιλιάδες ευρώ για τα έξοδα θεραπείας. Κατά τον Οκτώβριο του 2012, το κορίτσι, πλέον είχε ξυπνήσει από το κώμα, και βρισκόταν σε κέντρο αποκατάστασης.

Το 2013, ο Ανδρέας Λυκουρέντζος, Υπουργός Υγείας τότε, ανακοίνωσε ότι το θύμα θα διακομιστεί σε κλινική των ΗΠΑ, με τα έξοδα πληρωμένα από την κυβέρνηση. Η χρηματοδότηση συνεχίστηκε και με τον επόμενο Υπουργό, Άδωνι Γεωργιάδη. Παρόλα αυτά, υπήρξαν κι άλλοι χρηματοδότες ενώ μαζεύτηκαν και χρήματα από την Ελληνοαμερικανική ένωση στις ΗΠΑ, για τη θεραπεία της στο παιδικό νοσοκομείο του Χάρβαρντ στη Βοστόνη.

Κατά τον Μάιο του 2017, το κέντρο αποκατάστασης στο οποίο βρισκόταν ανακοίνωσε σε μία εκδήλωση προς τιμήν της ότι σωματικά έχει αποκατασταθεί και ότι ήταν εφικτό να επιστρέψει στο πατρικό της. Ωστόσο, παραμένει έως και σήμερα σε διαδικασία συνεχούς αποκατάστασης, καθώς σύμφωνα με τη μητέρα της, η Μυρτώ αδυνατεί να επικοινωνήσει αποτελεσματικά και δεν μπορεί να τραφεί μόνη της.

Ύποπτοι
-------

Σύμφωνα με την αναφορά της Αστυνομίας, οι αρχικοί ύποπτοι ήταν 12 άνδρες, Έλληνες και ξένοι, οι οποίοι είτε δούλευαν πέριξ της παραλίας είτε εθεάθησαν στο σημείο που διαπράχθηκε το έγκλημα. Όσο η έρευνα προχωρούσε, τόσο μειωνόταν ο αριθμός των υπόπτων και συγκεκριμένα ύστερα από μαρτυρίες, οι αρχές επικεντρώθηκαν σε τέσσερις, καταλήγοντας ότι ο ύποπτος εργαζόταν πέριξ της σκηνής του εγκλήματος. 

Η μητέρα της ανήλικης κοπέλας κατέθεσε ότι είδε έναν άνδρα με άσπρο παντελόνι και πολύχρωμη μπλούζα να απομακρύνεται από το σημείο. Λίγες ημέρες αργότερα συνάδελφος του Αχμέτ Βακάς, ανέφερε ότι τη μέρα του περιστατικού, ο Βακάς φορούσε ρούχα που ταίριαζαν στην περιγραφή της μητέρας. 

Ο Αχμέτ Βακάς, είχε ήδη αποχωρήσει από το νησί, καθότι κάποιο συγγενικό του πρόσωπο, ήταν σοβαρά άρρωστο. Ο Αχμέτ Βακάς συνελήφθη αργότερα στην Αθήνα, μετά από τυχαίο έλεγχο της Αστυνομίας λόγω ταυτοποίησης του DNA και θεωρήθηκε ως ο ένοχος του εγκλήματος.

Δράστης
-------

Η σύλληψή του έγινε λίγες μέρες αργότερα στη Νέα Χαλκηδόνα, στην οποία συνελήφθησαν κι άλλοι δύο ύποπτοι. Η αστυνομία τον εντόπισε μέσω κινητού τηλεφώνου, καθώς επίσης και με τη βοήθεια άλλων μαρτύρων που συνεργάστηκαν με την αστυνομία.

Κατόπιν έγινε ξανά ταυτοποίηση του DNA, η οποία ταίριαξε με αυτό που εντοπίστηκε στα ρούχα και στο σώμα της νεαρής κοπέλας. Ο Βακάς ομολόγησε το έγκλημά του και σύμφωνα με την αστυνομία, περιέγραψε με απόλυτη ηρεμία το έγκλημα και τις λεπτομέρειες αυτού. Σύμφωνα με τον ίδιο, προσπάθησε να κλέψει το κινητό τηλέφωνο της νεαρής κοπέλας, όμως εκείνη προέβαλε αντίσταση. Κατόπιν, τη χτύπησε με μία πέτρα στο κεφάλι, ώσπου αυτή έπεσε αναίσθητη στο έδαφος. Ενόσω η κοπέλα ήταν ανήμπορη πλέον να αμυνθεί εκείνος τη βίασε, συνεχίζοντας και τα χτυπήματα.

Κατά την περίοδο της σύλληψης, ο δράστης είχε προγραμματίσει εκούσια επιστροφή στο Πακιστάν.

Αντιδράσεις
-----------

Ο Νίκος Δένδιας, Υπουργός του Πολίτη, κατά το χρονικό του εγκλήματος.
Μετά την ομολογία του, ο δράστης, μεταφέρθηκε στο νησί της Σύρου, όπου κατάθεσε ενώπιον του εισαγγελέα. Κατά τη διάρκεια της μεταφοράς του στο γραφείο του εισαγγελέα, περαστικοί άρχισαν να τον προπηλακίζουν.

Οι διαδηλώσεις έλαβαν χώρα τόσο κατά τη μεταφορά όσο και στη δίκη. Αυτό είχε ως αποτέλεσμα, η αστυνομία φοβούμενη περαιτέρω αντιδράσεις, να ξεκινήσει επιχείρηση για τον εντοπισμό παράνομων μεταναστών στο κέντρο της Αθήνας με σκοπό τη μετέπειτα απέλασή τους. Ο υπουργός του Πολίτη, Νίκος Δένδιας, δήλωσε: «*ο εντοπισμός και η απέλαση θα συνεχιστούν έως ότου το κέντρο της Αθήνας είναι "καθαρό"*».

Δίκη
----

Αρχικά, ο ένοχος, είχε πείσει τους δικαστές ότι επρόκειτο για ανήλικο, ώστε να δικαστεί με ανάλογο τρόπο. Στην αρχή, ανέφερε ότι γεννήθηκε το 1991, ενώ κατόπιν το 1993, ώσπου τελικά είπε ότι γεννήθηκε το 1995. Η ανακρίβεια αυτή οδήγησε τις αρχές να ζητήσουν από την εισαγγελία να προσθέσουν αυτές τις ψευδείς δηλώσεις στη δίκη. Παρόλα αυτά, ο Βακάς, δεν άλλαξε τη συμπεριφορά του και συνέχισε να ψεύδεται, αυτό είχε ως αποτέλεσμα, αρχικά να φυλακιστεί για δύο χρόνια.

Ο δράστης καταδικάστηκε σε ισόβια κάθειρξη για τη ληστεία, 18 χρόνια για απόπειρα ανθρωποκτονίας, 18 χρόνια για βιασμό, και 3 μήνες για παράνομη εργασία.

Παραπομπές
----------

1. ↑  Tsiliopoulos, E. (13 November 2013). «Omogeneia Rushes to Aid Myrto». New Greek TV. Αρχειοθετήθηκε από το πρωτότυπο στις 13 August 2014.. Ανακτήθηκε στις 14 September 2015.
2. ↑  «ΣΥΓΚΛΟΝΙΖΕΙ η μητέρα της Μυρτώς: "Ήταν εντελώς παραμορφωμένη.Δεν έχω δει άνθρωπο έτσι"». Star. 7 May 2015. Αρχειοθετήθηκε από το πρωτότυπο στις 2015-08-11.. Ανακτήθηκε στις 7 August 2015.
3. 1 2  «Life sentence and 25 years jail for near-fatal assault and rape of teen girl Myrto». ANAMPS.gr. 28 January 2014.. Ανακτήθηκε στις 6 August 2015.
4. ↑  Labropoulos, Vasilis (7 August 2012). «Δράκος της Πάρου: "Της έλιωσα το κεφάλι με μια πέτρα πέντε κιλών"». Tovima.. Ανακτήθηκε στις 7 August 2015.
5. ↑  Kalmouki, Nikoleta (14 November 2013). «33,000 Dollars for Myrto’s Recovery Raised in Record Time». Greek Reporter.. Ανακτήθηκε στις 6 August 2015.
6. 1 2  iNews, (2012). Αμετανόητος και προκλητικός ο πακιστανός *δράκος* της Πάρου!.. Η δύσκολη μάχη της 15χρονης για τη ζωή.... Retrieved from:  Αρχειοθετήθηκε 2013-10-04 στο Wayback Machine. .
7. ↑  Reid, Sue (17 October 2012). «A Fascist party in full cry. Black-shirts smashing migrants' homes. Swastikas on the streets. No, not Germany in the Thirties: Greece 2012». Daily Mail.. Ανακτήθηκε στις 6 August 2015.
8. ↑  «Πάρος: Οι γονείς της Μυρτούς ψάχνουν 400.000€ για το ταξίδι της ελπίδας στις ΗΠΑ!». Newsit Greece. 15 May 2013. Αρχειοθετήθηκε από το πρωτότυπο στις 2017-01-04.. Ανακτήθηκε στις 6 August 2015.
9. ↑  «Teenage Paros rape victim to receive specialist treatment in US». Kathimerini. 28 May 2013.. Ανακτήθηκε στις 6 August 2015.
10. ↑  Zikakou, Ionanna (14 November 2013). «Greek-Americans Rush to Help Myrto Papadomichelakis». Greek Reporter.. Ανακτήθηκε στις 7 August 2015.
11. ↑  «ΤΗΣ ΟΜΟΣΠΟΝΔΙΑΣ ΒΟΣΤΩΝΗΣ ΓΙΑ ΤΗΝ ΜΥΡΤΩ». Proini. 12 January 2014. Αρχειοθετήθηκε από το πρωτότυπο στις 2015-06-29.. Ανακτήθηκε στις 7 August 2015.
12. ↑  Kalmouki, Nikoleta (3 January 2014). «Where Is the Money Collected for Myrto?». Greek Reporter.. Ανακτήθηκε στις 7 August 2015.
13. ↑  «Πρώτη έξοδος από το νοσοκομείο της Βοστόνης για την 16χρονη Μυρτώ». To Vima. 22 November 2013.. Ανακτήθηκε στις 7 August 2015.
14. ↑  «Στην Ελλάδα επιστρέφει η Μυρτώ που κακοποιήθηκε στην Πάρο». To Vima. 21 January 2014.. Ανακτήθηκε στις 7 August 2015.
15. ↑  iefimerida.gr (5 Μαΐου 2017). «Συγκλόνισε η Μυρτώ «της Πάρου» -Πήγε σε εκδήλωση προς τιμήν της στη Λάρισα». *iefimerida.gr*. Ανακτήθηκε στις 28 Φεβρουαρίου 2019.
16. ↑  «Πότε επιστρέφει στο σπίτι της η Μυρτώ». *CNN.gr*. CNN Greece. 5 Μαΐου 2017. Ανακτήθηκε στις 28 Φεβρουαρίου 2019.
17. ↑  «Police question suspect over brutal attack on Paros». Kathimerini. 3 August 2012.. Ανακτήθηκε στις 7 August 2015.
18. ↑  Βασίλης, Λαμπρόπουλος Βασίλης (5 August 2012). «Ποιος είναι ο "Δράκος της Χρυσής Ακτής"». To Vima.. Ανακτήθηκε στις 7 August 2015.
19. ↑  «Man arrested in connection to brutal rape of teen». Kathimerini. 4 August 2012.. Ανακτήθηκε στις 7 August 2015.
20. 1 2 3  , Keep Talking Greece, (2012). Paros: Police Arrests Assaulter of Teenager Girl; Illegal Immigrant from Pakistan Confesses the Crime. Retrieved from: .
21. ↑  Διονύσης, Βυθούλκας (6 August 2012). «Κρίθηκε προφυλακιστέος ο 19χρονος Πακιστανός για την κακοποίηση της 15χρονης». To Vima.. Ανακτήθηκε στις 7 August 2015.
22. ↑  «Paros rape suspect was due for deportation, says police». Kathimerini. 6 August 2012.. Ανακτήθηκε στις 6 August 2015.
23. ↑  , Gr Reporter, (2012). Rapist from Paros faces the prosecutor. Retrieved from:  Αρχειοθετήθηκε 2016-03-03 στο Wayback Machine..
24. ↑  «Man gets life for brutal teen assault on Paros». Kathimerini. 28 January 2014.. Ανακτήθηκε στις 26 July 2015.
25. ↑  Karathanou, Helen (28 January 2014). «Τα ισόβια στο τέρας δεν έκλεισαν τις πληγές της Μυρτούς». Protothema.. Ανακτήθηκε στις 7 August 2015.

  

  


|  |  |
| --- | --- |
| 

|  |
| --- |
| * Πύλη:Ελλάδα
 |

 |